 Na WINNIE ONYANDO SERIKALI imepokea kima cha Sh400 bilioni kutoka kwa Benki ya AfriExim Kenya na Benki ya African Export-Import (AfriExim) kuisaidia kuinua uchumi wa nchi chini ya mpango wa Bottom Up. Waziri wa Fedha, Njuguna Ndung’u alitia saini mkataba huo huku Rais wa AfriExim Benedict Oramah akitia saini kwa niaba ya benki hiyo. Prof Oramah alisema mpango huo utasaidia serikali katika kuimarisha sekta ya kilimo, ujenzi wa mbuga na ujenzi wa barabara za kidijitali. “AfriExim ilikuja kwa manufaa na kuunga mkono mpango wetu wa uagizaji mafuta uliomalizika hivi majuzi; hii ilipunguza shinikizo kwa akiba yetu ya kigeni,” akasema Rais William Ruto ambaye alikuwepo wakati wa kutia saini mkataba huo. Alieleza kuwa mpango huo utaimarisha uwezo wa Shirika la Kitaifa la Biashara nchini kutimiza majukumu yake ya kuagiza mbolea ya bei nafuu miongoni mwa bidhaa zingine. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  